**אולימפיאדת הנוער לילהאמר (2016)** היא אולימפיאדת הנוער השנייה במתכונת של משחקי החורף האולימפיים לנוער. האולימפיאדה היא אירוע ספורט רב-ענפי לנוער בגילאים 15-18 ברוח המשחקים האולימפיים. המשחקים נפתחו רשמית ב-12 בפברואר 2016 וננעלו ב-21 בפברואר. באולימפיאדה השתתפו 1,100 ספורטאים מ-71 מדינות שהתחרו ב-70 אירועים ב-7 ענפי ספורט שונים.

לילהאמר נבחרה כעיר המארחת ב-7 בדצמבר 2011 כשהיא העיר היחידה שהגישה הצעה לאירוח המשחקים.. הוועדה המארגנת של אולימפיאדת הנוער לילהאמר (LYOGOC) הכינה 9 מתקני תחרות ו-11 מתקני אימונים. כל המתקנים מלבד הכפר האולימפי נבנו עבור אולימפיאדת לילהאמר (1994) וכעת נעשה בהם שימוש חוזר. מתקני התחרות ממוקמים בארבע העיירות: לילהאמר, האמר, אייר ויוביק. אצטדיון ליסגורדסבאקן אירח את טקס הפתיחה ואולם הוקנס אירח את טקס הנעילה. קמע המשחקים היה שונר בשם שוג שנבחר בסיומה של תחרות בינלאומית לעיצוב קמע המשחקים, ומוטו המשחקים היה "ללכת מעבר. ליצור את המחר".

המכרז
-----

לילהאמר הייתה העיר היחידה שהגישה הצבעה עבור אירוח המשחקים. לילהאמר אירחה בעברה את אולימפיאדת לילהאמר (1994). העיר הגישה גם הצעה לאירוח משחקי החורף האולימפיים לנוער ב-2012, אך לא צלחה להעפיל לרשימת המועמדות הסופיות. ב-7 בדצמבר 2011, הכריז הוועד האולימפי הבינלאומי על לילהאמר כעיר המארחת של המשחקים.

ארגון
-----

בחודש ינואר 2012, מונתה סירי האטלן ליושב ראש הוועדה המארגנת של משחקי אולימפיאדת הנוער בלילהאמר. מנכ"ל הוועדה המארגנת הוא תומאס הולמסטד.

### הקמע

הוועדה המארגנת של משחקי אולימפיאדת הנוער בלילהאמר השיקה תחרות עיצוב קמע בינלאומית במהלך החודשים מרץ ואפריל 2014. הוועדה דרשה כי הצעות העיצוב יהיו של חיה (חיה מהעולם האמיתי או מעולם הפנטזיה), שתראה צעירה, אדיבה, ספורטיבי, ותייצג את המראה של משחקי החורף האולימפיים לנוער בלילהאמר 2016. הוועדה קיבלה מעל 50 הצעות מכל רחבי העולם. חבר השופטים בחר שלושה מועמדים סופיים. המועמדים הסופיים הוצגו בדף הפייסבוק הרשמי של אולימפיאדת הנוער לילהאמר, שם הציבור יכל להצביע לעיצוב המועדף עליו. העיצוב הזוכה היה של שונר בשם שוג שעוצב על ידי ליין אנסטמון.

### מתקנים

אצטדיון ליסגורדסבאקן
בזמן המשחקים נעשה שימוש בתשעה מתקנים לתחרויות ואחד עשר מתקנים לאימונים ופעילויות נוספות. מלבד כפר הנוער האולימפי, כל המתקנים נבנו עבור אולימפיאדת לילהאמר (1994). מתקני התחרות התפרשו על פני ארבע עיריות: חמישה מתקנים בלילהאמר, שני מתקנים בהאמר, מתקן באייר ומתקן ביוביק.

רשימת המתקנים:

| עיירה | שם המתקן | תמונה | ספורט | קיבולת משתתפים |
| --- | --- | --- | --- | --- |
| לילהאמר | אצטדיון ליסגורדסבאקן |  | קפיצות סקי | 35,000 |
| אצטדיון הסקי ביקבינן |  | סקי למרחקיםסקי נורדי משולבביאתלון | 31,000 בתחרויות הסקי13,500 בתחרויות ביאתלון |
| אצטדיון הסקי בסגנון חופשי קאנטהאוגן |  | גלישת שלגסקי בסגנון חופשי | 15,000 |
| מסלול הבובסלי ולוז' האולימפי בלילהאמר |  | לוז'בובסליסקלטון |  |
| היכל כריסטינה |  | הוקי קרח קרלינג |  |
| האמר | ויקינגסקיפט |  | החלקה מהירה |  |
| האמפיתיאטרון האולימפי בהאמר |  | החלקה אמנותית |  |
| יוביק | ההיכל האולימפי קאורן |  | החלקה מהירה במסלול קצר |  |
| אייר | האפיל |  | גלישת שלגסקי אלפיני |  |

סטאמפסלטטה, מתחם ספורט רב-ענפי ליד היכל כריסטינה, אירח את טקסי הפתיחה והנעילה. טקסים הענקת המדליות התקיימו בכיכר העיר. כפר הנוער האולימפי הורכב בפועל משני כפרים. הראשון בלילהאמר עבור המשתתפים בתחרויות שהתקיימו בלילהאמר ואייר והשני בהאמר עבור המשתתפים בתחרויות שהתקיימו בהאמר ויוביק. הכפר בלילהאמר כלל דירות סטודנטים בשילוב עם דירות באתרי נופש ומלונות, ואולם הוקנס שימש כחדר אוכל. הכפר בהאמר היה במלון סקאנדיק. בנוסף, נבחרו חמישה אתרים עבור תוכנית התרבות והחינוך בלילהאמר: היכל התרבות בלילהאמר, המוזיאון לאמנות בלילהאמר, המכללה האוניברסיטאית לילהאמר, מוזיאון מיהאוגן, ואקדמית נאנסן. מרכז המדיה הראשי (MMC) מוקם בתיכון מסנה, הסמוך לסטאמפסלטטה.

המשחקים
-------

### ענפי הספורט

במשחקי החורף האולימפיים לנוער ב-2012 נערכו 70 תחרויות ב-7 ענפי ספורט שונים המחולקים ל-15 דסיפלינות שונות בהשתתפות 1,100 ספורטאים בני 15 עד 18. מאפיין ייחודי של המשחקים הוא קיום תחרויות של קבוצות מעורבות המורכבות מספורטאים ממדינות שונות. במהלך המשחקים התקיימו 4 תחרויות שהורכבו אך ורק מנבחרות מעורבות. 11 תחרויות חדשות נוספו או החליפו תחרויות שיצאו בתוכנית המשחקים מהאולימפיאדה הקודמת.

|  |  |  |  |  |  |  |  |
| --- | --- | --- | --- | --- | --- | --- | --- |
| * ביאתלון ביאתלון (5)
* הוקי קרח הוקי קרח (4)
* החלקה על קרח
	+ החלקה אומנותית החלקה אמנותית (5)
	+ החלקה מהירה החלקה מהירה (7)
	+ החלקה מהירה במסלול קצר החלקה מהירה במסלול קצר (5)
 | * לוז' לוז' (4)
* מזחלות
	+ בובסלי בובסלי (2)
	+ סקלטון סקלטון (2)
 | * סקי
	+ סנובורד גלישת שלג (7)
	+ סקי אלפיני סקי אלפיני (9)
	+ סקי חופשי סקי בסגנון חופשי (6)
	+ סקי למרחקים סקי למרחקים (6)
	+ סקי נורדי משולב סקי נורדי משולב (2)
	+ קפיצות סקי קפיצות סקי (3)
 | * קרלינג קרלינג (2)
 |  |  |  |  |

### לוח זמנים



|  |  |  |  |  |  |  |  |
| --- | --- | --- | --- | --- | --- | --- | --- |
| ● | טקס הפתיחה | ● | תחרות | ● | גמרים | ● | טקס הנעילה |

| פברואר | 12ו' | 13ש' | 14א' | 15ב' | 16ג' | 17ד' | 18ה' | 19ו' | 20ש' | 21א' | גמרים בענף |
| --- | --- | --- | --- | --- | --- | --- | --- | --- | --- | --- | --- |
|  טקסים | ● |  |  |  |  |  |  |  |  | ● |  |
|  ביאתלון |  |  | 2 | 2 |  | 1 |  |  |  | 1 | 6 |
|  הוקי קרח | ● | ● | ● | ● | 1 |  | 1 | ● | ● | 2 | 4 |
| החלקה על קרח
  |  החלקה אמנותית |  | ● | ● | 2 | 2 |  |  |  | 1 |  | 5 |
|  החלקה מהירה |  | 2 |  | 2 |  | 1 |  | 2 |  |  | 7 |
|  החלקה מהירה במסלול קצר |  |  | 2 |  | 2 |  |  |  | 1 |  | 5 |
|  לוז' |  |  | 1 | 2 | 1 |  |  |  |  |  | 4 |
| מזחלות
  |  בובסלי |  |  |  |  |  |  |  |  | 2 |  | 2 |
|  סקלטון |  |  |  |  |  |  |  | 2 |  |  | 2 |
| סקי
  |  גלישת שלג |  |  | 2 | 2 | 1 |  |  | 1 | 1 |  | 7 |
|  סקי אלפיני |  | 2 | 2 |  | 1 | 1 | 1 | 1 | 1 |  | 9 |
|  סקי בסגנון חופשי |  |  | 2 | 2 |  |  |  | 1 | 1 |  | 6 |
|  סקי למרחקים |  | 2 |  |  | 2 |  | 2 |  |  |  | 6 |
|  סקי נורדי משולב |  |  |  |  | 1 |  |  |  | 1 |  | 2 |
|  קפיצות סקי |  |  |  |  | 2 |  | 1 |  |  |  | 3 |
|  קרלינג | ● | ● | ● | ● | ● | 1 |  | ● | ● | 1 | 2 |
| סה"כ גמרים ביום |  | 6 | 11 | 12 | 13 | 4 | 5 | 7 | 8 | 4 | 70 |
| סה"כ גמרים שנערכו |  | 6 | 17 | 29 | 42 | 46 | 51 | 58 | 66 | 70 |

### טבלת המדליות

 ערך מורחב – **מדליות באולימפיאדת הנוער לילהאמר (2016)**  

הוועדה המארגנת של משחקי אולימפיאדת הנוער בלילהאמר (LYOGOC) לא קיימה רישום של טבלת מדליות רשמית. באולימפיאדה הוענקו סך הכל 210 מדליות ב-70 אירועים. המדליות של הקבוצות המעורבות שהורכבו מספורטאים ממדינות לאום שונות רשומות בטבלה כמדליות שהוענקו ל"נבחרת לאומים מעורבת" ואינה מדורגת בטבלה.

מקרא
  מדינה מארחת (נורווגיה)

| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | ארצות הברית במשחקים האולימפיים לנוער ארצות הברית | 10 | 6 | 0 | 16 |
| 2 | קוריאה הדרומית במשחקים האולימפיים לנוער קוריאה הדרומית | 10 | 3 | 3 | 16 |
| 3 | רוסיה במשחקים האולימפיים לנוער רוסיה | 7 | 8 | 9 | 24 |
| 4 | גרמניה במשחקים האולימפיים לנוער גרמניה | 7 | 7 | 8 | 22 |
| 5 | נורווגיה במשחקים האולימפיים לנוער נורווגיה | 4 | 9 | 6 | 19 |
| — | הוועד האולימפי הבינלאומיהוועד האולימפי הבינלאומי נבחרת לאומים מעורבת | 4 | 4 | 5 | 13 |
| 6 | שווייץ במשחקים האולימפיים לנוער שווייץ | 4 | 3 | 4 | 11 |
| 7 | סין במשחקים האולימפיים לנוער סין | 3 | 5 | 2 | 10 |
| 8 | קנדה במשחקים האולימפיים לנוער קנדה | 3 | 2 | 1 | 6 |
| 9 | שוודיה במשחקים האולימפיים לנוער שוודיה | 3 | 2 | 0 | 5 |
| 10 | סלובניה במשחקים האולימפיים לנוער סלובניה | 3 | 0 | 2 | 5 |

המשלחת הישראלית
---------------

 ערך מורחב – **ישראל באולימפיאדת הנוער לילהאמר (2016)**  

ישראל שלחה לראשונה משלחת למשחקי החורף האולימפיים לנוער, דבר שהיה בעל היבט סימבולי מכיוון שהמשלחת הישראלית הראשונה למשחקי החורף האולימפיים הייתה לאולימפיאדת לילהאמר בשנת 1994. המשלחת מנתה 2 ספורטאים שהתחרו ב-5 תחרויות ב-2 ענפי ספורט שונים. נושא דגל ישראל בטקס הפתיחה היה הגולש האלפיני, איתמר בירן.  

המשלחת הישראלית לא זכתה באף מדליה במשחקים.

ראו גם
------

* אולימפיאדת אוסלו (1952)
* המשחקים הפאראלימפיים גיילו (1980)
* אולימפיאדת לילהאמר (1994)

קישורים חיצוניים
----------------

ויקישיתוף מדיה וקבצים בנושא **אולימפיאדת הנוער לילהאמר (2016)** בוויקישיתוף
* 

* אתר האינטרנט הרשמי של אולימפיאדת הנוער לילהאמר

הערות שוליים
------------

1. ↑  Duncan Mackay, "Lillehammer awarded 2016 Winter Youth Olympic Games", Inside the game, ‏7 December 2011
2. 1 2  "The story of the Lillehammer 2016 Youth Olympic Games", LYOGOC, ‏22 September 2016
3. 1 2  "meet sjogg the lillehammer 2016 mascot", הוועד האולימפי הבינלאומי, ‏14 January 2016
4. ↑  "Lillehammer named winter Youth Olympic Games host for 2016", הוועד האולימפי הבינלאומי, ‏07 December 2011
5. ↑  Tom Degun, "Businesswoman appointed head of Lillehammer 2016", Inside the games, ‏22 January 2012
6. ↑  "2nd Winter Youth Olympic Games in 2016: Report of the IOC evaluation commission", הוועד האולימפי הבינלאומי, ‏November 2011
7. ↑  "Lillehammer 2016 Sports Programme", LYOGOC, ‏13 June 2014

| המשחקים האולימפיים לנוער |
| --- |
| ענפי ספורט • מדליות • הלפיד • הדגל |
| משחקי הקיץ | סינגפור (2010) • נאנג'ינג (2014) • בואנוס איירס (2018) • דקר (2026) |  |
| משחקי החורף | אינסברוק (2012) • לילהאמר (2016) • לוזאן (2020) • קאנגוואן (2024) |